**Edgars Cgojevs** (aiemmin **Edgars Kļaviņš**; s. 10. maaliskuuta 1993 Talsi, Latvia) on latvialainen jääkiekkoilija, joka pelaa Puolan Polska Liga Hokejowan TMH Polonia Bytomissa.

Ura
---

### Seuraura

Cgojevs aloitti jääkiekkoilun kotikaupungissaan Talsissa, mutta hän siirtyi jo 15-vuotiaana Ruotsiin ja SDE HF:n J18-junioreihin kaudeksi 2008–2009. Kesken kauden 2009–2010 Cgojevs siirtyi sieltä Lidingö Vikingsiin, jonka J18-junioreissa hän oli J18 Division 1:n nousukarsintasarjan paras pistemies ja syöttäjä tehoilla 11+17=28. Joukkue nousi kauden päätteeksi J18 Elitiin. Cgojevs pelasi samalla kaudella Lidingössä myös kolme ensimmäistä miesten peliään Ruotsin II-divisioonassa. Kaudella 2010–2011 hän voitti joukkueen J18-junioreiden sisäisen maalipörssin ja jakoi sisäisen pistepörssin voiton Oscar Alfredsson Jakobssonin kanssa. He jakoivat koko J18 Elitin pistepörssin toisen sijan edellään vain joukkuetoveri Jacob Lager. Cgojevs sijoittui myös maalipörssissä toiseksi edellään vain MODO Hockeyn Jesper Persson. Noin puolet kaudestaan hän pelasi Lidingön miesten joukkueessa.

Kaudeksi 2011–2012 Cgojevs siirtyi AIK IF:n J20-junioreihin. Kaudella 2012–2013 hän debytoi seuran Elitserien-joukkueessa, jossa Cgojevs teki 30 runkosarjaottelussa tehot 1+4=5. Huhtikuussa 2013 hän teki AIK:n kanssa vuoden mittaisen jatkosopimuksen. Kaudella 2013–2014 Cgojevs pelasi joukkueessa kuusi SHL-ottelua. Hän pelasi suurimman osan kaudestaan lainalla HockeyAllsvenskanissa seuroinaan Timrå IK ja IF Troja-Ljungby, joista jälkimmäisessä Cgojevs pelasi kauden loppuun. Cgojevs pelasi kauden aikana lainalla myös vielä sarjatasoa alempana Hockeyettan-joukkue Vallentuna BK:ssa.

Cgojevs siirtyi kaudeksi 2014–2015 Hockeyettan-joukkue Kallinge/Ronneby IF:ään, jonka hän kuitenkin jätti marraskuussa 2014, kun Cgojevsin perhe ei viihtynyt Kallingen ympäristössä. Hän siirtyi tammikuussa 2015 loppukaudeksi Kazakstanin mestaruussarjan Beibarys Atıraw'n joukkueeseen. Kaudeksi 2015–2016 Cgojevs siirtyi vuoden mittaisella ja try-outin sisältäneellä sopimuksella Mestiksen nousijajoukkue Kokkolan Hermekseen. Hän jätti joukkueen kuitenkin jo harjoituskaudella elokuussa 2015, kun Hermeksen urheilujohtaja Pasi Tuukkanen kertoi Cgojevsin tilannenopeuden ja kovuuden olleen riittämättömiä Mestis-tasolle. Noin viikkoa myöhemmin hän teki sopimuksen Puolan Polska Liga Hokejowassa pelaavan TMH Polonia Bytomin kanssa.

### Maajoukkueura

Cgojevs pelasi alle 20-vuotiaiden MM-kilpailuissa vuonna 2012 sekä alle 18-vuotiaiden MM-kilpailuissa vuonna 2010 ja I-divisioonan MM-kilpailuissa vuonna 2011. Hän voitti viimeisimpänä mainitusta turnauksesta A-lohkon kultaa ja jakoi lohkon syöttöpörssin voiton kolmen muun pelaajan kanssa.

Latvian A-maajoukkueessa Cgojevs on pelannut kaksi ottelua. Hän teki A-maajoukkuedebyyttinsä 10. huhtikuuta 2014 Jyväskylässä Suomea vastaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | Lidingö Vikings | Ruotsi II | 3 | 0 | 1 | 1 | 0 | - | - | - | - | - | U18 | 6 | 0 | 1 | 1 | 14 |
| 2010–2011 | Lidingö Vikings | Ruotsi II | 26 | 14 | 26 | 40 | 14 | - | - | - | - | - | U18d1 | 4 | 1 | 4 | 5 | 2 |
| 2011–2012 | AIK IF | SuperElit | 41 | 11 | 10 | 21 | 2 | 3 | 0 | 0 | 0 | 0 | JMM | 6 | 0 | 0 | 0 | 2 |
| 2012–2013 | AIK IF | SuperElit | 16 | 1 | 13 | 14 | 10 | 3 | 0 | 0 | 0 | 0 |
|  | AIK IF | Elitserien | 30 | 1 | 4 | 5 | 4 | - | - | - | - | - |
| 2013–2014 | Vallentuna BK | Ruotsi I | 9 | 3 | 1 | 4 | 0 | - | - | - | - | - |
|  | Timrå IK | Allsvenskan | 8 | 0 | 2 | 2 | 2 | - | - | - | - | - |
|  | IF Troja-Ljungby | Allsvenskan | 15 | 0 | 2 | 2 | 4 | - | - | - | - | - |
|  | AIK IF | SuperElit | 9 | 3 | 3 | 6 | 2 | - | - | - | - | - |
|  | AIK IF | SHL | 6 | 0 | 0 | 0 | 0 | - | - | - | - | - |
| 2014–2015 | Kallinge/Ronneby IF | Ruotsi I | 19 | 2 | 6 | 8 | 0 | - | - | - | - | - |
|  | Beibarys Atıraw | Kazakstan | 6 | 0 | 1 | 1 | 4 | 12 | 0 | 1 | 1 | 0 |
| 2 kautta | yhteensä | Elitserien/SHL | 36 | 1 | 4 | 5 | 4 | - | - | - | - | - |

Lähteet
-------

* Edgars Klavins The Internet Hockey Databasessa (englanniksi)
* Edgars Cgojevs *Elite Prospects*. Everysport Media Group AB.  (englanniksi)

### Viitteet

1. ↑  Edgars Klavins The Internet Hockey Databasessa (englanniksi)
2. 1 2 3  Edgars Cgojevs *Elite Prospects*. Everysport Media Group AB.  (englanniksi)
3. ↑  Millner, Alexander: HOCKEYMAGASINET AVSLÖJAR: Västerås värvar norsk landslagsback & AIK plockar in lettisk forward  8.8.2011. Hockeymagagasinet.com. Viitattu 2.6.2015. (ruotsiksi)
4. ↑  Aspeqvist och Klavins stannar i AIK  12.4.2013. AIK Hockey. Viitattu 2.6.2015. (ruotsiksi)
5. ↑  Rydström Peter: VBK LÅNAR FRÅN AIK  28.9.2013. Vallentuna Hockey.  Arkistoitu 29.9.2015. Viitattu 2.6.2015. (ruotsiksi)
6. ↑  Månsson, Roger: Stor lett till KRIF  21.5.2014. krifhockey.se. Viitattu 2.6.2015. (ruotsiksi)
7. ↑  Magnusson, Martin: Klavins & Tornberg lämnar – stannar # 50 i Krif?  21.5.2014. hesafredrik.se.  Arkistoitu 8.2.2015. Viitattu 2.6.2015. (ruotsiksi)
8. ↑  Эдгарс Цгоевс и Евгений Ерёменко пополнили состав "Бейбарыса"  5.1.2015. ХК «Бейбарыс». Viitattu 2.6.2015. (venäjäksi)[vanhentunut linkki]
9. ↑  Hermekselle yhteistyösopimus ja kokemusta kokoonpanoon  2.6.2015. Jatkoaika.com. Viitattu 2.6.2015.
10. ↑  Hermekselle yhteistyösopimus Suomi-sarjaan  18.8.2015. Jatkoaika.com. Viitattu 21.8.2015.
11. ↑  Popa, Michał: Sparingowa wygrana z Orlikiem  24.8.2015. Hokej.net. Viitattu 23.10.2015. (puolaksi)
12. ↑  Finland vs Latvia - 2013-14 EHC - Euro Hockey Challenge - boxscore | Pointstreak Sport Technologies